《读张曲江集》
唐代·皎然

相公乃天盖，人文佐生成。立程正颓靡，绎思何纵横。

春杼弄缃正，阳林敷玉英。飘然飞动姿，邈矣高简情。

后辈惊失步，前修敢争衡。始欣耳目远，再使机虑清。

体正力已全，理精识何妙。昔年歌阳春，徒推郢中调。

今朝听鸾凤，岂独羡门啸。帝命镇雄州，待济寄上流。

才兼荆衡秀，气助潇湘秋。逸荡子山匹，经奇文畅俦。

沈吟未终卷，变态纷难数。曜耳代明珰，袭衣同芳杜。

愔愔闻玉磬，寤寐在灵府。

作者简介：僧皎然（730-799），俗姓谢，字清昼，湖州（浙江吴兴）人，是中国山水诗创始人谢灵运的十世孙，唐代著名诗人、茶僧，吴兴杼山妙喜寺主持，在文学、佛学、茶学等方面颇有造诣。与颜真卿、灵澈、陆羽等和诗，现存皎然470首诗。多为送别酬答之作。情调闲适，语言简淡。皎然的诗歌理论著作《诗式》。